# Josep Cassart i Valldeoriola

Josep Cassart i Valldeoriola (Sant Feliu de Codines, 31 de gener de 1955) és un comunicador i escriptor català. Col·laborador del diari El 9 Nou amb la seva secció "Clorat de potassa", des de gener de 2019.
Va començar fent col·laboracions al Diari de Sabadell (1973-74). Posteriorment i arran de la seva etapa com a responsable de comunicació al Zeleste de Barcelona, va fer col·laboracions a la revista del sector musical Popular1 (1980-82). Membre del consell de redacció de la revista La Pinya (1982-2012) de la qual uns anys va ser-ne director. Membre de l'Associació Catalana de la Premsa Comarcal. En la seva etapa al Zeleste (1978-82) va fer d'enllaç amb la premsa, la ràdio i la televisió d'àmbit nacional i internacional i es va encarregar de la promoció de diversos grups de l'anomenada Ona Laietana. Sota el segell RCA/Zeleste es van enregistrar discos de Jordi Sabatés, Toti Soler, Música Urbana i Mirasol Colores. Va ser en aquesta etapa que la revista musical de Nova York, Down Beat va atorgar cinc estrelles, la màxima distinció, a un dels LP del pianista Jordi Sabatés acompanyat pel bateria Santi Arisa: Duets, solos de piano Jordi Sabatés-Santi Arisa.
Actualment te publicats llibres de poesia, biografies musicals, esports i narrativa.

## Obres

* Inga (1972)
* Esquena d'ase (1989)(ISBN 84-86573-14-9)
* Crack Rock (1990)(ISBN 84-86573-21-1)
* Nou Rock Català (1990)(ISBN 84-86573-27-0)
* Sanfaliu!! (2001)(Dip.Legal B-49352-01)
* La Pujada 59/89 (2014)(ISBN 978-84-617-1622-7)
* No ets de Sant Feliu de Codines si no... (2016)(ISBN 978-84-617-4164-9)
* Ben Retratats (2017) (ISBN 978-84-697-8266-8)
* Clorat de potassa (2020)
* La carbonada (2021)
* Fot-li canya! (2023)

## Premis i reconeixements

* Premi FEVA (Federación Española de Vehiculos Antiguos), 2015.
* Menció d'honor de Sant Feliu de Codines, 2016

## Referències

* ↑ «Josep Cassart publicarà al setembre un nou llibre d'històries de Sant Feliu». El 9 nou, 09-08-2016, pàg. 1.
* ↑ «» Josep Cassart | EL9NOU.CAT». El9Nou. [Consulta: 22 novembre 2023].
* ↑ «Director de la publicació: Josep Cassart Valldeoriola». La Pinya - Sant Feliu de Codines, 01-01-1986, pàg. 3.
* ↑ «Jordi Sabatés* Amb Santi Arisa - Solos De Piano, Duets De Jordi Sabatés I Santi Arisa» (en anglès). Discogs. [Consulta: 22 novembre 2023].
* ↑ «Catàleg de la xarxa de Biblioteques municipals Aladí, on hi surten tots els llibres publicats fins ara». Diputació de Barcelona. [Consulta: 22 novembre 2023].
* ↑ «Ja a la venda “Sanfaliu!!” de Josep Cassart» (en catalá). Vilaweb, 05-01-2002. [Consulta: 22 novembre 2023].
* ↑ «Publicació a la web del Ajuntament de Granollers de l'obra Ben retratats» (en catalá). Ajuntament de Granollers. [Consulta: 22 novembre 2023].
* ↑ «Web de Vallesos 14 on parla de la publicació del llibre». Vallesos. [Consulta: 22 novembre 2023].
* ↑ «Publicació a la web del Ajuntament de Granollers de l'obra La Carbonada.» (en catalá). Ajuntament de Granollers. [Consulta: 22 novembre 2023].
* ↑ «Entregados los Premios FEVA 2015 | Noticias | Feva». Feva, 02-03-2015. [Consulta: 22 novembre 2023].
* ↑ «Valors cívics de Sant Feliu per la Diada» (en catalá). El9Nou, 11-09-2016. [Consulta: 22 novembre 2023].
* ↑ «Menció d'honor Vila de St. Feliu de Codines» (en catalá). Arxivat de l'original el 30-01-2023. [Consulta: 22 novembre 2023].